ΣΥΜΦΩΝΙΑ μεταξύ της Ευρωπαϊκής Κοινότητας και των Ηνωμένων Πολιτειών της Αμερικής περί υγειονομικών μέτρων προστασίας της δημόσιας υγείας και της υγείας των ζώων που εφαρμόζονται στο εμπόριο ζώντων ζώων και ζωικών προϊόντων

Η ΕΥΡΩΠΑΪΚΗ ΚΟΙΝΟΤΗΤΑ,

αφενός, και

Η ΚΥΒΕΡΝΗΣΗ ΤΩΝ ΗΝΩΜΕΝΩΝ ΠΟΛΙΤΕΙΩΝ ΤΗΣ ΑΜΕΡΙΚΗΣ,

αφετέρου,

ΕΠΙΘΥΜΩΝΤΑΣ να διασφαλίσουν τη δημόσια υγεία και την υγεία των ζώων και να διευκολύνουν το εμπόριο ζώων και ζωικών προϊόντων μεταξύ της Ευρωπαϊκής Κοινότητας (που στο εξής θα αποκαλείται «Κοινότητα») και των Ηνωμένων Πολιτειών της Αμερικής (που στο εξής θα αποκαλούνται «ΗΠΑ») 7

ΑΠΟΦΑΣΙΣΜΕΝΕΣ να λάβουν ύποψη τους πλήρως τον κίνδυνο εξάπλωσης ζωονόσων και τα μέτρα που πρέπει να εφαρμόζονται με στόχο τον έλεγχο και την εξάλειψη παρόμοιων ασθενειών, και ιδίως την αποφυγή της διαταραχής του εμπορίου 7

ΕΠΙΒΕΒΑΙΩΝΟΝΤΑΣ τη δέσμευσή τους ως προς τα δικαιώματα και τις υποχρεώσεις που ορίζει η συμφωνία του Παγκόσμιου Οργανισμού Εμπορίου για την εφαρμογή μέτρων υγειονομικής και φυτοϋγειονομικής προστασίας (καλούμενη στο εξής «συμφωνία ΥΦΠ») 7

ΕΚΤΙΜΩΝΤΑΣ ότι τα μέρη αναγνωρίζουν ότι τα συστήματά τους σε ό,τι αφορά τα υγειονομικά μέτρα πρέπει να επιδιώκουν την υλοποίηση παρομοίων στόχων και να παρέχουν συγκρίσιμες υγειονομικές εγγυήσεις 7

ΣΗΜΕΙΩΝΟΝΤΑΣ ότι η αναγνώριση εκ μέρους της εισάγουσας χώρας των υγειονομικών μέτρων που εφαρμόζει μία εξάγουσα χώρα μπορεί να εξασφαλίσει μεγαλύτερη αποτελεσματικότητα κατά την αξιοποίηση των δυνατοτήτων επιθεώρησης και ελέγχου,

ΑΠΟΦΑΣΙΣΑΝ να συνάψουν την παρούσα συμφωνία και προς το σκοπό αυτόν όρισαν αντιστοίχως ως πληρεξουσίους:

Η ΕΥΡΩΠΑΪΚΗ ΚΟΙΝΟΤΗΤΑ

Η ΚΥΒΕΡΝΗΣΗ ΤΩΝ ΗΝΩΜΕΝΩΝ ΠΟΛΙΤΕΙΩΝ ΤΗΣ ΑΜΕΡΙΚΗΣ

ΟΙ ΟΠΟΙΕΣ ΣΥΜΦΩΝΗΣΑΝ ΤΑ ΑΚΟΛΟΥΘΑ:

Άρθρο 1 Στόχος

Ο στόχος της παρούσας συμφωνίας είναι να διευκολύνει το εμπόριο ζώντων ζώων και ζωικών προϊόντων μεταξύ της Κοινότητας και των ΗΠΑ μέσω της δημιουργίας μηχανισμού αναγνώρισης της ισοδυναμίας των υγειονομικών μέτρων που εφαρμόζει ένα μέρος και τα οποία είναι σύμφωνα με την προστασία της δημόσιας υγείας και της υγείας των ζώων, καθώς και να βελτιώσει την επικοινωνία και την συνεργασία σε υγειονομικά θέματα.

Άρθρο 2 Πολυμερείς υποχρεώσεις

Καμία διάταξη της παρούσας συμφωνίας δεν περιορίζει τα δικαιώματα ή τις υποχρεώσεις των μερών βάσει της συμφωνίας για τη σύσταση του Παγκόσμιου Οργανισμού Εμπορίου και των παραρτημάτων της, και ιδίως της συμφωνίας ΥΦΠ.

Άρθρο 3 Πεδίο εφαρμογής

1. Εκτός αν άλλως προβλέπεται στην παράγραφο 2, το πεδίο εφαρμογής της παρούσας συμφωνίας περιορίζεται κατ' αρχήν στα υγειονομικά μέτρα που εφαρμόζει κάθε ένα από τα δύο συμβαλλόμενα μέρη για τα ζώντα ζώα και τα ζωικά προϊόντα τα οποία απαριθμούνται στο παράρτημα I.

2. Εκτός αν άλλως ορίζεται σύμφωνα με τις διατάξεις των παραρτημάτων της παρούσας συμφωνίας, η παρούσα συμφωνία δεν ισχύει για τα υγειονομικά μέτρα που αφορούν τα πρόσθετα τροφίμων, τις ενισχύσεις μεταποίησης, τα καρυκεύματα, τα πρόσθετα χρωμάτων, τις υγειονομικές σφραγίδες, την έκθεση σε ακτινοβολίες (ιονισμός), τις ξένες προσμίξεις (παρασιτοκτόνα, χημικά κατάλοιπα μυκοτοξίνες, φυσικές τοξίνες, φυσικές ξένες προσμίξεις και κατάλοιπα κτηνιατρικών φαρμάκων), τις χημικές ουσίες που προέρχονται από τη μεταφορά συστατικών του υλικού συσκευασίας, τη σήμανση των τροφίμων (περιλαμβανομένης της περιγραφής των θρεπτικών ουσιών), τα πρόσθετα ζωοτροφών, τις ζωοτροφές, το θεραπευτικό σιτηρέσιο και τα προμείγματα.

3. Τα συμβαλλόμενα μέρη μπορούν να συμφωνήσουν να τροποποιήσουν στο μέλλον την παρούσα συμφωνία για να επεκτείνουν το πεδίο εφαρμογής της σε άλλα υγειονομικά ή φυτοϋγειονομικά μέτρα που επηρεάζουν τις μεταξύ τους συναλλαγές.

Άρθρο 4 Κανονιστικές αρχές

1. Η κανονιστική αρχή των ΗΠΑ για τις εισαγωγές και εξαγωγές ζώντων ζώων και ζωικών προϊόντων είναι η αρχή που αναφέρεται στο μέρος Α του παραρτήματος II.

2. Η αρμόδια αρχή ελέγχου της Κοινότητας σε κτηνιατρικά θέματα είναι αυτή που αναφέρεται στο μέρος Β του παραρτήματος II.

Άρθρο 5 Ορισμοί

Για τους σκοπούς της παρούσας συμφωνίας, ισχύουν οι ακόλουθοι ορισμοί:

α) υγειονομικά μέτρα: τα υγειονομικά μέτρα όπως ορίζονται στο παράρτημα Α παράγραφος 1 της συμφωνίας ΥΦΠ και τα οποία εντάσσονται στο πεδίο εφαρμογής της παρούσας συμφωνίας. Η αναφορά σε υγειονομικά μέτρα μπορεί να καλύπτει μεμονωμένα υγειονομικά μέτρα ή σύνολα υγειονομικών μέτρων για τομείς προϊόντων, τομείς ή τμήματα τομέων, κατά περίπτωση 7

β) ενδεδειγμένο επίπεδο υγειονομικής προστασίας: το ενδεδειγμένο επίπεδο υγειονομικής προστασίας όπως ορίζεται στο παράρτημα Α παράγραφος 5 της συμφωνίας ΥΦΠ 7

γ) περιφέρεια: «περιοχές» και «περιφέρειες» όπως ορίζονται στον κώδικα υγείας των ζώων του Διεθνούς Γραφείου Επιζωοτιών (ΔΓΕ), και για την υδατοκαλλιέργεια όπως ορίζεται στον διεθνή κώδικα υγείας των υδρόβιων ζώων του ΔΓΕ 7

δ) συμφωνία: το πλήρες κείμενο της παρούσας συμφωνίας και όλα τα παραρτήματά της.

Άρθρο 6 Κατάσταση της υγείας των ζώων

1. Το εισάγον συμβαλλόμενο μέρος αναγνωρίζει για τους σκοπούς του εμπορίου την υγειονομική κατάσταση των περιφερειών, όπως αυτή καθορίζεται από το εξάγον συμβαλλόμενο μέρος, όσον αφορά τις ασθένειες των ζώων και των υδρόβιων ζώων που ορίζονται στο παράρτημα III.

2. Το εισάγον συμβαλλόμενο μέρος αναγνωρίζει τις αποφάσεις του εξάγοντος μέρους σχετικά με την περιφερειακή διαίρεση, σύμφωνα με τα κριτήρια που καθορίζονται στο παράρτημαIV, ως βάση που διέπει το εμπόριο από ένα συμβαλλόμενο μέρος εντός του οποίου βρίσκεται περιοχή στην οποία έχουν εκδηλωθεί μία ή περισσότερες από τις νόσους που απαριθμούνται στο παράρτημα III.

3. Όταν ένα από τα συμβαλλόμενα μέρη θεωρεί ότι έχει ειδικό καθεστώς όσον αφορά μία συγκεκριμένη ζωονόσο, εκτός από αυτές που απαριθμούνται στο παράρτημα III, μπορεί να ζητήσει αναγνώριση του καθεστώτος αυτού. Το εισάγον μέρος μπορεί επίσης να ζητήσει πρόσθετες εγγυήσεις σε ό,τι αφορά τις εισαγωγές ζώντων ζώων και ζωικών προϊόντων που να είναι οι ενδεικνυόμενες για το συμφωνηθέν καθεστώς. Οι εγγυήσεις για συγκεκριμένες ζωονόσους καθορίζονται στο παράρτημα V.

Κατόπιν αιτήσεως του εισάγοντος συμβαλλομένου μέρους, το εξάγον μέρος παρέχει πλήρεις εξηγήσεις και συμπληρωματικά στοιχεία για τους ορισμούς και τις αποφάσεις που καλύπτονται από το παρόν άρθρο. Το εισάγον μέρος μπορεί, εφόσον αυτό απαιτείται για την προστασία της υγείας των ζώων, να επικαλείται τις διατάξεις του άρθρου 12.

Άρθρο 7 Ισοδυναμία

1. Για να αποφασιστεί αν ένα υγειονομικό μέτρο, που εφαρμόζεται από το εξάγον συμβαλλόμενο μέρος, επιτυγχάνει το ενδεδειγμένο επίπεδο υγειονομικής προστασίας που ισχύει στο εισάγον μέρος, τα συμβαλλόμενα μέρη ακολουθούν μία διαδικασία διαβουλεύσεων που περιλαμβάνει τα ακόλουθα στάδια:

i) τον προσδιορισμό των υγειονομικών μέτρων για τα οποία ζητείται αναγνώριση ισοδυναμίας 7

ii) την αιτιολόγηση από το εισάγον μέρος του στόχου των υγειονομικών μέτρων που λαμβάνει, συμπεριλαμβανομένης και εκτίμησης, κατά περίπτωση, του ή των κινδύνων που καλούνται να αντιμετωπίσουν τα συγκεκριμένα υγειονομικά μέτρα και προσδιορισμό από το εισάγον μέρος του ενδεδειγμένου επιπέδου υγειονομικής προστασίας που εφαρμόζει 7

iii) την απόδειξη από το εξάγον συμβαλλόμενο μέρος ότι τα υγειονομικά μέτρα που εφαρμόζει επιτυγχάνουν το ενδεδειγμένο για το εισάγον μέρος επίπεδο υγειονομικής προστασίας 7

iv) την απόδειξη από το εισάγον μέρος ότι τα υγειονομικά μέτρα επιτυγχάνουν το ενδεδειγμένο επίπεδο υγειονομικής προστασίας που έχει ορίσει, μετά από εξέταση διαφόρων παραγόντων, στους οποίους περιλαμβάνονται κατά περίπτωση:

α) οι κίνδυνοι που εντοπίζει το εισάγον μέρος και τα αποδεικτικά στοιχεία που παρέχει το εξάγον μέρος ότι τα υγειονομικά μέτρα που λαμβάνει αντιμετωπίζουν αποτελεσματικά τους εν λόγω κινδύνους 7

β) οι διατάξεις της νομοθεσίας του εξάγοντος μέρους και οι κανόνες που διέπουν τα πρότυπα, τις διαδικασίες, τις πολιτικές, την υποδομή, την εφαρμογή των διατάξεων και τον έλεγχο 7

γ) οι εξουσίες των κανονιστικών αρχών του εξάγοντος μέρους και η διάρθρωσή τους, συμπεριλαμβανομένης της ιεραρχίας τους, του τρόπου λειτουργίας και των πόρων τους 7

δ) τα αποδεικτικά στοιχεία που παρέχει το εξάγον μέρος όσον αφορά την αποτελεσματικότητα των προγραμμάτων του εφαρμογής των διατάξεων και των ελέγχων.

Το εισάγον συμβαλλόμενο μέρος μπορεί να διενεργεί ελέγχους, όπως ορίζεται στο άρθρο 9, που θα του επιτρέψουν να λάβει την απόφαση αυτή.

2. Κατά τη διενέργεια της διαδικασίας διαβουλεύσεων που περιγράφεται στην παράγραφο 1 και κατά τον καθορισμό των όρων του εμπορίου που αναφέρονται στο άρθρο 8 παράγραφος 2 στοιχείο β), τα συμβαλλόμενα μέρη λαμβάνουν υπόψη την αποκτηθείσα πείρα και τα ήδη διαθέσιμα πληροφοριακά στοιχεία.

3. Οι εργασίες, ή τα συμπεράσματα της διαδικασίας διαβουλεύσεων για έναν τομέα προϊόντων, τομέα ή τμήμα τομέα, δεν εξαρτώνται ούτε είναι δυνατό να καθυστερήσουν λόγω εργασιών που αφορούν άλλο τομέα προϊόντων ή τομέα ή τμήμα τομέα.

4. Η τελική εκτίμηση του αν ένα υγειονομικό μέτρο που εφαρμόζει το εξάγον μέρος επιτυγχάνει το ενδεδειγμένο επίπεδο υγειονομικής προστασίας του εισάγοντος μέρους, εναπόκειται αποκλειστικά στο εισάγον μέρος, το οποίο ενεργεί σύμφωνα με το διοικητικό και νομοθετικό του πλαίσιο.

Άρθρο 8 Καθεστώς διαβουλεύσεων

1. Στο παράρτημα V απαριθμούνται οι τομείς προϊόντων, τομείς ή τμήματα τομέων ζώντων ζώων και ζωικών προϊόντων και καθορίζεται, για κάθε τομέα προϊόντων, τομέα ή τμήμα τομέα το καθεστώς των διαβουλεύσεων που αφορούν την αναγνώριση της ισοδυναμίας των υγειονομικών μέτρων ενός μέρους και των εφαρμοστέων όρων που διέπουν το εμπόριο.

2. α) Όσον αφορά τα υγειονομικά μέτρα που έχουν αναγνωριστεί ως ισοδύναμα για εμπορικούς σκοπούς κατά την ημερομηνία έναρξης ισχύος της παρούσας συμφωνίας, κάθε μέρος, στο πλαίσιο των αρμοδιοτήτων του, θεσπίζει τις απαραίτητες νομοθετικές και διοικητικές δράσεις εντός τριών μηνών, προκειμένου να εφαρμόσει αυτές τις αναγνωρίσεις. Για τα υγειονομικά μέτρα των οποίων η ισοδυναμία πρόκειται να αναγνωριστεί στο μέλλον, κάθε μέρος προβαίνει άμεσα στις αναγκαίες ενέργειες για την εφαρμογή της αναγνώρισης.

β) Όταν οι όροι που διέπουν το εμπόριο, οι οποίοι προσδιορίζονται στο παράρτημα V, περιλαμβάνουν ειδικούς όρους κατά απαίτηση του εισάγοντος μέρους προκειμένου να επιτευχθεί το ενδεδειγμένο επίπεδο προστασίας του, οι συναλλαγές πραγματοποιούνται όταν το εξάγον μέρος επιτυγχάνει τους όρους του εισάγοντος μέρους, με την επιφύλαξη της συνεχιζόμενης διαδικασίας διαβουλεύσεων.

3. Τα συμβαλλόμενα μέρη προβαίνουν στις ενέργειες που ορίζονται στο παράρτημα V, λαμβάνοντας υπόψη τις προθεσμίες που έχουν ορισθεί για κάθε τομέα προϊόντων, τομέα ή τμήμα τομέα, με στόχο, στο μέτρο του δυνατού, να επιτευχθεί αναγνώριση της ισοδυναμίας και να διευκολυνθεί το εμπόριο.

4. Το παράρτημα V είναι δυνατό να τροποποιηθεί σύμφωνα με το άρθρο 14 παράγραφος 2 και το άρθρο 16 παράγραφος 2, προκειμένου να ληφθούν υπόψη οι αλλαγές που επιφέρει κάθε συμβαλλόμενο μέρος, στις αναγνωρίσεις ή στους όρους του εμπορίου.

Άρθρο 9 Διατάξεις περί εξακρίβωσης

1. Ο καθορισμός της φύσης και της συχνότητας των ελέγχων που διενεργούνται στις εισαγωγές ζώντων ζώων και ζωικών προϊόντων στα εξωτερικά σύνορα, υπάγεται αποκλειστικά στην αρμοδιότητα του εισάγοντος μέρους. Στο παράρτημα VII ορίζονται οι αρχές που διέπουν αυτούς τους συνοριακούς ελέγχους.

2. Εκτός από τη διενέργεια ελέγχων των εισαγωγών στα εξωτερικά σύνορα, το εισάγον μέρος μπορεί να ελέγχει τη συμμόρφωση προς τις διατάξεις της παρούσας συμφωνίας, μέσω της εφαρμογής διαδικασιών οι οποίες μπορεί να περιλαμβάνουν, αλλά χωρίς να περιορίζονται σε:

α) αξιολόγηση του συνόλου ή μέρους του συνολικού προγράμματος ελέγχου του εξάγοντος μέρους, συμπεριλαμβανομένων, κατά περίπτωση, και αναθεωρήσεων των προγραμμάτων επιθεώρησης και ελέγχου του εξάγοντος μέρους και

β) επιτόπιους ελέγχους και επιθεωρήσεις.

3. Η Κοινότητα διενεργεί τις διαδικασίες εξακρίβωσης που προβλέπονται στην παράγραφο 2. Οι υπηρεσίες των ΗΠΑ που προσδιορίζονται στο παράρτημα II διευκολύνουν τη διενέργεια αυτών των διαδικασιών εξακρίβωσης από την Κοινότητα.

4. Οι αρμόδιες αρχές των ΗΠΑ που ορίζονται στο παράρτημα II διενεργούν τις προβλεπόμενες στην παράγραφο 2 διαδικασίες εξακρίβωσης. Η Κοινότητα διευκολύνει τη διενέργεια αυτών των διαδικασιών εξακρίβωσης από τις εν λόγω αρχές.

5. Με κοινή συναίνεση των συμβαλλομένων μερών της παρούσας συμφωνίας, κάθε μέρος μπορεί:

α) να χρησιμοποιεί τα αποτελέσματα και τα συμπεράσματα των διαδικασιών εξακρίβωσης από κοινού με χώρες οι οποίες δεν είναι μέρη της παρούσας συμφωνίας ή

β) να χρησιμοποιεί τα αποτελέσματα και τα συμπεράσματα των διαδικασιών εξακρίβωσης που διενεργούν χώρες οι οποίες δεν είναι μέρη της παρούσας συμφωνίας.

6. Κάθε συμβαλλόμενο μέρος διενεργεί τις διαδικασίες ελέγχου σύμφωνα με το παράρτημα VI. Τα μέρη δύνανται, να συμφωνήσουν να τροποποιήσουν το παράρτημα VI, αφού λάβουν δεόντως υπόψη τις σχετικές εργασίες των διεθνών οργανισμών.

Άρθρο 10 Ανταλλαγή πληροφοριών

1. Τα συμβαλλόμενα μέρη ανταλλάσσουν πληροφορίες με ενιαίο και συστηματικό τρόπο, με στόχο τη βελτίωση της επικοινωνίας, τη δημιουργία κλίματος αμοιβαίας εμπιστοσύνης και για να καταδεικνύεται η αποτελεσματικότητα των ελεγχόμενων προγραμμάτων. Τούτο μπορεί να διευκολύνεται, κατά περίπτωση, με την ανταλλαγή υπαλλήλων μεταξύ των συμβαλλομένων μερών.

2. Τα μέρη κοινοποιούν μεταξύ τους τις προτάσεις για τη θέσπιση νέων υγειονομικών μέτρων ή για την τροποποίηση των υφισταμένων υγειονομικών μέτρων και παρέχουν μεταξύ τους τη δυνατότητα να διατυπώνουν παρατηρήσεις επί των προτάσεων αυτών.

3. Εκτός από τα στοιχεία για τις μεταβολές των υγειονομικών μέτρων, τα μέρη ανταλλάσσουν επίσης πληροφορίες και για άλλα σχετικά θέματα, στα οποία περιλαμβάνονται:

- οι τρέχουσες εξελίξεις που σχετίζονται με το εμπόριο ζώντων ζώων και ζωικών προϊόντων 7

- τα αποτελέσματα των διαδικασιών ελέγχου και εξακρίβωσης που προβλέπει το άρθρο 9.

4. Όταν ένα μέρος συστήνει, διατηρεί ή αναγνωρίζει μία επιστημονική επιτροπή, επιτροπή, ομάδα εμπειρογνωμόνων ή άλλο παρόμοιο φορέα για να μελετήσει ένα θέμα που εμπίπτει στην παρούσα συμφωνία, τότε το μέρος αυτό οφείλει να εξετάσει έγκαιρα και να απαντήσει σε σχετικά επιστημονικά έγγραφα ή μελέτες που έχει υποβάλει το άλλο μέρος.

5. Τα μέρη συμφωνούν να θεσπίσουν την κατάλληλη διαδικασία ανταλλαγής πληροφοριών για αποστολές εισαγωγών που έχουν απορριφθεί και πληροφοριών σχετικά με τους ελέγχους και με άλλα προβλήματα που αφορούν τη δημόσια υγεία ή την υγεία των ζώων.

6. Οι αρμόδιοι φορείς για την ανταλλαγή πληροφοριών ορίζονται στο παράρτημα IX.

Άρθρο 11 Κοινοποίηση

1. Κάθε συμβαλλόμενο μέρος κοινοποιεί στο άλλο μέρος:

α) αμέσως, με προφορική ανακοίνωση την οποία ακολουθεί γραπτή ανακοίνωση εντός 24 ωρών: κάθε σοβαρό ή σημαντικό κίνδυνο για την δημόσια υγεία ή την υγεία των ζώων, κυρίως κάθε επείγουσα ανάγκη ελέγχου τροφίμων ή καταστάσεις που εμπεριέχουν σαφώς εντοπισμένο κίνδυνο σοβαρών συνεπειών στην υγεία, που συνδέονται με την κατανάλωση ζωικών προϊόντων 7

β) γραπτώς, εντός 24 ωρών: την παρουσία ή την εξάπλωση μίας από τις νόσους που απαριθμούνται στο παράρτημα III και

γ) αμελλητί και εγγράφως: κάθε σημαντική μεταβολή στην κατάσταση της υγείας των ζώων ή τα πορίσματα επιδημιολογικής σημασίας που αφορούν ασθένειες εκτός από αυτές που απαριθμούνται στο παράρτημα III 7 τις μεταβολές στις πολιτικές πρόληψης, συμπεριλαμβανομένων των εμβολιασμών, ή κάθε έκτακτο μέτρο που λαμβάνεται για την προστασία της δημόσιας υγείας ή για τον έλεγχο και την εξάλειψη ζωονόσων.

2. Οι εν λόγω κοινοποιήσεις απευθύνονται στις διευθύνσεις αλληλογραφίας που καθορίζονται στο παράρτημα IX.

3. Όταν ένα συμβαλλόμενο μέρος έχει σοβαρή ανησυχία σχετικά με κίνδυνο για την δημόσια υγεία ή για την υγεία των ζώων, πραγματοποιούνται, κατόπιν αιτήσεως, το συντομότερο δυνατό, και το αργότερο εντός 14 ημερών, διαβουλεύσεις για την εξέταση της κατάστασης. Κάθε συμβαλλόμενο μέρος οφείλει, σε παρόμοιες περιπτώσεις, να παρέχει όλες τις αναγκαίες πληροφορίες για να αποφεύγεται η διαταραχή του εμπορίου και να επιτυγχάνεται αμοιβαίως αποδεκτή λύση η οποία να συμβιβάζεται με την προστασία της δημόσιας υγείας ή της υγείας των ζώων.

Άρθρο 12 Ρήτρα διασφάλισης

Κάθε μέρος δύναται να λαμβάνει προσωρινά μέτρα που απαιτούνται για την προστασία της δημόσιας υγείας ή της υγείας των ζώων. Τα μέτρα αυτά πρέπει να κοινοποιούνται εντός 24 ωρών στο άλλο μέρος και, κατόπιν αιτήσεως, πραγματοποιούνται διαβουλεύσεις για την εξέταση της κατάστασης εντός 14 ημερών. Τα μέρη λαμβάνουν δεόντως υπόψη κάθε πληροφορία που παρέχεται στο πλαίσιο αυτών των διαβουλεύσεων και προσπαθούν να αποτρέπουν αναίτια διαταραχή του εμπορίου, επωφελούμενα, εφόσον αυτό είναι δυνατό, των διατάξεων του άρθρου 11 παράγραφος 3.

Άρθρο 13 Εκκρεμή θέματα

Οι αρχές της παρούσας συμφωνίας εφαρμόζονται επίσης και για την αντιμετώπιση εκκρεμών θεμάτων που απαριθμούνται στο παράρτημα VIII. Το παράρτημα αυτό και, ενδεχομένως, και άλλα παραρτήματα είναι δυνατό να τροποποιηθούν, ώστε να ληφθεί υπόψη η πρόοδος που σημειώνεται και τα νέα θέματα που προκύπτουν.

Άρθρο 14 Μεικτή επιτροπή διαχείρισης

1. Συστήνεται μία μεικτή επιτροπή διαχείρισης (καλούμενη στο εξής «η επιτροπή»), που αποτελείται από εκπροσώπους των ΗΠΑ και της Κοινότητας, προκειμένου να συντονίζει τις δραστηριότητες στο πλαίσιο της παρούσας συμφωνίας. Η επιτροπή θα συνεδριάσει εντός ενός έτους από την έναρξη ισχύος της παρούσας συμφωνίας και στη συνέχεια τουλάχιστον μία φορά ετησίως. Η επιτροπή μπορεί επίσης να εξετάζει θέματα δι' αλληλογραφίας.

2. Η επιτροπή επανεξετάζει, τουλάχιστον μία φορά το χρόνο, τα παραρτήματα της παρούσας συμφωνίας. Κατά την επανεξέταση αυτή, θα λαμβάνονται υπόψη η πρόοδος που σημειώνεται στο πλαίσιο της διαδικασίας διαβουλεύσεων για την αναγνώριση από το μέρος εισαγωγής της ισοδυναμίας των υγειονομικών μέτρων που εφαρμόζει το εξάγον μέρος καθώς και η πρόοδος για την ολοκλήρωση των ενεργειών που καθορίζονται στο παράρτημα V. Η επιτροπή μπορεί να εισηγείται τροποποιήσεις των παραρτημάτων.

3. Τα μέρη συμφωνούν να συστήσουν τεχνικές ομάδες εργασίας που αποτελούνται από εμπειρογνώμονες εκπροσώπους των ΗΠΑ και της Κοινότητας, οι οποίες θα προσδιορίζουν και θα αντιμετωπίζουν τεχνικά και επιστημονικά θέματα τα οποία προκύπτουν από την παρούσα συμφωνία.

Όταν απαιτείται συμπληρωματική πραγματογνωμοσύνη, τα μέρη δύνανται επίσης να συστήνουν ad hoc τεχνικές ομάδες εργασίας, κυρίως επιστημονικές ομάδες, στις οποίες δεν είναι απαραίτητο να συμμετέχουν αποκλειστικά εκπρόσωποι των μερών.

Άρθρο 15 Εδαφική εφαρμογή

Η παρούσα συμφωνία εφαρμόζεται, αφενός, στα εδάφη στα οποία εφαρμόζεται η συνθήκη για την ίδρυση της Ευρωπαϊκής Οικονομικής Κοινότητας και σύμφωνα με τους όρους που θεσπίζει η εν λόγω συνθήκη και, αφετέρου, σε ολόκληρο το έδαφος των Ηνωμένων Πολιτειών.

Άρθρο 16 Τελικές διατάξεις

1. Η παρούσα συμφωνία εγκρίνεται από τα μέρη σύμφωνα με τις κατ' ιδίαν διαδικασίες τους.

Η παρούσα συμφωνία αρχίζει να ισχύει την πρώτη ημέρα του μηνός που ακολουθεί την ημερομηνία κατά την οποία τα μέρη κοινοποίησαν το ένα στο άλλο ότι ολοκληρώθηκαν οι διαδικασίες που αναφέρονται στο προηγούμενο εδάφιο.

2. Κάθε μέρος εφαρμόζει τις δεσμεύσεις και υποχρεώσεις που προκύπτουν από την παρούσα συμφωνία, σύμφωνα με τους κατ' ιδίαν νόμους και διαδικασίες. Οι τροποποιήσεις των παραρτημάτων της παρούσας συμφωνίας που συμφωνούνται από τα μέρη τίθενται σε εφαρμογή με τον ίδιο τρόπο.

3. Κάθε μέρος δύναται να προτείνει ανά πάσα στιγμή τροποποιήσεις της παρούσας συμφωνίας. Κάθε μέρος δύναται να αποσυρθεί από τη συμφωνία, με προειδοποίηση τουλάχιστον 6 μηνών.

4. Η παρούσα συμφωνία συντάσσεται σε δύο αντίγραφα στην αγγλική γλώσσα και το κάθε ένα από τα κείμενα αυτά είναι εξίσου αυθεντικό.

Για την Ευρωπαϊκή Κοινότητα

Για την κυβέρνηση των Ηνωμένων Πολιτειών της Αμερικής

ΠΑΡΑΡΤΗΜΑ Ι

>ΘΕΣΗ ΠΗΝΑΚΑ>

ΠΑΡΑΡΤΗΜΑ II

ΚΑΝΟΝΙΣΤΙΚΕΣ ΑΡΧΕΣ

Α. ΗΠΑ

I. ΥΠΗΡΕΣΙΕΣ ΕΛΕΓΧΟΥ ΤΩΝ ΗΠΑ

Πλην αντιθέτων διατάξεων, οι ομοσπονδιακές υπηρεσίες που απαριθμούνται σε αυτό το μέρος είναι αρμόδιες και για τα εγχωρίως παραγόμενα και για τα εισαγόμενα ζώα και ζωικά προϊόντα. Όσον αφορά τις εισαγωγές στις ΗΠΑ, οι παρακάτω υπηρεσίες είναι υπεύθυνες για:

- τη διενέργεια συνοριακών ελέγχων που προβλέπει η συμφωνία,

- τη διενέργεια των διαβουλεύσεων που προβλέπονται στο άρθρο 7 της συμφωνίας,

- τη διενέργεια των διαβουλεύσεων που προβλέπονται στο άρθρο 7 της συμφωνίας,

- τη διενέργεια των διαδικασιών εξακρίβωσης που προβλέπονται στο άρθρο 9 της συμφωνίας

- τη διενέργεια των ανταλλαγών πληροφοριών που προβλέπονται στο άρθρο 10, τις κοινοποιήσεις που προβλέπονται στο άρθρο 11 και για τις διαδικασίες διασφάλισης που προβλέπει το άρθρο 12 της συμφωνίας.

Όσον αφορά τις εξαγωγές από τις ΗΠΑ, πλην αντιθέτων διατάξεων, οι παρακάτω υπηρεσίες είναι αρμόδιες για:

- τον έλεγχο των συνθηκών εγχώριας παραγωγής και μεταποίησης,

- την παροχή πληροφοριών όσον αφορά τη συμμόρφωση προς τις συμφωνηθείσες κανονιστικές ρυθμίσεις,

- την παροχή των συμφωνημένων συμπληρωματικών εγγυήσεων,

- τη διενέργεια των διαβουλεύσεων που προβλέπονται από το άρθρο 7 της συμφωνίας,

- τη διενέργεια της ανταλλαγής πληροφοριών που προβλέπονται στο άρθρο 10, τις κοινοποιήσεις που προβλέπονται στο άρθρο 11 και τις διασφαλίσεις που προβλέπονται στο άρθρο 12 της συμφωνίας.

Α. Έλεγχος της υγείας των ζώων

1. Ζωονόσοι/επιδημίες

α) Ζώντα ζώα (συμπεριλαμβανομένων των μελισσών μελισσοκομίας), έμβρυα, ωάρια, σπέρμα και ζωικά προϊόντα: Υπουργείο Γεωργίας ΗΠΑ/υπηρεσία ελέγχου της υγείας των ζώων και των φυτών (USDA/APHIS).

β) Εισαγωγές ζώντων σολομοειδών ιχθύων, γαμετών και γονιμοποιημένων ωαρίων: Υπουργείο Εσωτερικών/υπηρεσία ιχθύων και άγριας πανίδας (DOI/FWS).

γ) Εισαγωγές σολομοειδών ιχθύων με τα εντόσθιά τους: DOI/FWS.

δ) Ζωοτροφές (περιλαμβανομένων των ζωοτροφών για τα ζώα συντροφιάς):

1. μετάδοση ασθενειών από τις ζωοτροφές: USDA/APHIS 7

2. νοθεία τροφίμων, παρασιτοκτόνα, χημική και μικροβιακή μόλυνση, πρόσθετα τροφίμων, ουσίες οι οποίες «κατά κανόνα θεωρούνται ασφαλείς»: διοίκηση τροφίμων και φαρμάκων (FDA).

Β. Έλεγχος της δημόσιας υγείας

1. Κρέας και πουλερικά για ανθρώπινη διατροφή

α) Νωπό κρέας και προϊόντα οικόσιτων, εκτρεφόμενων σε εκμετάλλευση και άγριων βοοειδών, προβατοειδών, χοιροειδών, αιγοειδών και ιπποειδών: Υπουργείο Γεωργίας ΗΠΑ/υπηρεσία ασφάλειας και ελέγχου των τροφίμων (USDA/FSIS) (1).

β) Νωπό κρέας και προϊόντα από οικόσιτα και εκτρεφόμενα σε εκμετάλλευση κοτόπουλα, γαλοπούλες, πάπιες, χήνες και φραγκόκοτες: USDA/FSIS (2).

γ) Νωπό κρέας και προϊόντα άγριων και εκτρεφόμενων σε εκμετάλλευση θηραμάτων, με εξαίρεση τα ζώα που αναφέρονται στα σημεία α) και β) ανωτέρω: (FDA).

δ) Νωπό κρέας και προϊόντα από είδη εκτός των προαναφερομένων: FDA.

ε) Εφαρμογή των διατάξεων του νόμου περί νοθείας και επιβολή ορίων όσον αφορά τα κατάλοιπα φαρμάκων, παρασιτοκτόνων, βαρέων μετάλλων, μυκοτοξινών και άλλων μολυσματικών ουσιών στα τρόφιμα:

1. δειγματοληψίες από νωπό κρέας και ζωικά προϊόντα και έλεγχος του νωπού κρέατος και των προϊόντων που προέρχονται από οικόσιτα, εκτρεφόμενα σε εκμετάλλευση και άγρια βοοειδή, προβατοειδή, χοιροειδή, αιγοειδή, και ιπποειδή και από οικόσιτα και εκτρεφόμενα σε εκμετάλλευση κοτόπουλα (συμπεριλαμβανομένων των προϊόντων αυγών σε υγρή και ξηρή μορφή και κατεψυγμένων), καθώς και από γαλοπούλες, πάπιες, χήνες και φραγκότοτες: USDA/FSIS 7

2. δειγματοληψίες από νωπό κρέας και ζωικά προϊόντα (συμπεριλαμβανομένων των ζωοτροφών) και έλεγχος του νωπού κρέατος και των προϊόντων άλλων ειδών: FDA.

2. Αυγά και προϊόντα αυγών

α) Αυγά με το κέλυφός τους, σκληρά βρασμένα αυγά, παρασκευάσματα εθνικών κουζινών από αυγά και απομιμήσεις προϊόντων αυγού: FDA.

β) Αυγά με το κέλυφός τους (ακόμα και σπασμένα αυγά και τσόφλια με ακαθαρσίες), για την παρασκευή προϊόντων αυγών σε υγρή και ξηρή μορφή και κατεψυγμένων (κρόκοι, ασπράδι αυγού, ή κάθε άλλος συνδυασμός): USDA/FSIS (3).

3. Γαλακτοκομικά

α) Όλα τα γαλακτοκομικά προϊόντα: FDA.

4. Άλλες τροφές παράγωγα ζωικών προϊόντων (συμπεριλαμβανομένων των ιχθύων και των προϊόντων αλιείας)

α) Όλες οι άλλες τροφές που παράγονται από ζωικά προϊόντα: FDA.

5. Ζωοτροφές

α) Νοθεία τροφίμων, παρασιτοκτόνα, χημική και μικροβιακή μόλυνση, πρόσθετα τροφίμων, ουσίες οι οποίες «θεωρούνται γενικά ασφαλείς»: FDA.

II. ΑΡΜΟΔΙΕΣ ΑΡΧΕΣ ΓΙΑ ΤΑ ΠΡΟΓΡΑΜΜΑΤΑ ΕΚΟΥΣΙΟΥ ΕΛΕΓΧΟΥ

Οι ομοσπονδιακές υπηρεσίες που απαριθμούνται σε αυτή την ενότητα είναι αρμόδιες για τα προγράμματα εκούσιας επιθεώρησης και πιστοποίησης για τα εγχωρίως παραγόμενα ζωικά προϊόντα.

Όσον αφορά τις εξαγωγές από τις ΗΠΑ, οι υπηρεσίες αυτές είναι αρμόδιες για:

- την επίβλεψη των συνθηκών εγχώριας παραγωγής και μεταποίησης για τις επιχειρήσεις που συμμετέχουν στο πρόγραμμα εκούσιου ελέγχου,

- την παροχή πληροφοριών σχετικά με τη συμμόρφωση προς τις συμφωνηθείσες απαιτήσεις για τις επιχειρήσεις οι οποίες συμμετέχουν στο πρόγραμμα εκούσιου ελέγχου,

- την παροχή συμφωνημένων συμπληρωματικών εγγυήσεων για τις επιχειρήσεις οι οποίες συμμετέχουν στο συμφωνηθέν πρόγραμμα.

Α. Υγεία των ζώων

1. Μη σολομοειδείς ιχθύες και άλλα μη θηλαστικά υδρόβια ζώα, γαμέτες και γονιμοποιημένα ωάρια: USDA/APHIS, Υπουργείο Εμπορίου/εθνική υπηρεσία θαλάσσιας αλιείας (Υπουργείο Εμπορίου/NMFS).

2. Ζώντες σολομοειδείς ιχθύες, γαμέτες και γονιμοποιημένα ωάρια: USDA/APHIS, Υπουργείο Εμπορίου/NMFS.

3. Ζωοτροφές (συμπεριλαμβανομένων των ζωοτροφών για τα ζώα συντροφιάς) που περιλαμβάνουν ιχθύς και προϊόντα αλιείας: USDA/APHIS, Υπουργείο Εμπορίου/NMFS.

Β. Δημόσια υγεία

1. Νωπό κρέας και προϊόντα κρέατος (4) από άγριους και εκτρεφόμενους βίσωνες, στρουθοκάμηλο, εμού, κουνέλι, ελάφι, πέρδικα και ορτύκι: USDA/FSIS.

2. Φίδια για ανθρώπινη διατροφή: Υπουργείο Εμπορίου/NMFS.

3. Αυγά με κέλυφος: USDA/AMS.

4. Μαγειρεμένες ομελέτες από προϊόντα αυγών, αυγά σε κύβους από προϊόντα αυγών: USDA/FSIS.

5. Γαλακτοκομικά προϊόντα: USDA/AMS.

6. Θαλασσινά (περιλαμβανομένων των ζωντανών θαλασσινών): Υπουργείο Εμπορίου/NMFS.

ΙΙΙ. ΟΜΟΣΠΟΝΔΙΑΚΕΣ ΥΠΗΡΕΣΙΕΣ ΠΟΥ ΕΚΔΙΔΟΥΝ ΠΙΣΤΟΠΟΙΗΤΙΚΑ

Στο μέρος αυτό απαριθμούνται οι εθνικές υπηρεσίες των ΗΠΑ που εκδίδουν πιστοποιητικά εξαγωγής κατόπιν συμφωνίας μεταξύ της Κοινότητας και των ΗΠΑ (5). Η υπηρεσία που εκδίδει πιστοποιητικά μπορεί να είναι η αρμόδια για τους ελέγχους αρχή ή κάποια άλλη εθνική υπηρεσία που έχει αναγνωρίσει για το σκοπό αυτό η αρμόδια για τους ελέγχους αρχή. Πιστοποιητικά για ένα προϊόν μπορούν να εκδίδουν περισσότερες από μία υπηρεσίες.

>ΘΕΣΗ ΠΗΝΑΚΑ>

Β. ΕΥΡΩΠΑΪΚΗ ΚΟΙΝΟΤΗΤΑ

Ο έλεγχος υπάγεται στην αρμοδιότητα των εθνικών υπηρεσιών του κάθε κράτους μέλους και της Ευρωπαϊκής Επιτροπής. Σε σχέση με το θέμα αυτό, ισχύουν τα ακόλουθα:

- όσον αφορά τις εξαγωγές προς τις ΗΠΑ, τα κράτη μέλη είναι υπεύθυνα για τον έλεγχο των συνθηκών και απαιτήσεων παραγωγής, συμπεριλαμβανομένων των επίσημων επιθεωρήσεων και της έκδοσης των πιστοποιητικών υγειονομικής κατάστασης που βεβαιώνουν την πλήρωση των προδιαγραφών και απαιτήσεων οι οποίες έχουν συμφωνηθεί,

- η Ευρωπαϊκή Επιτροπή είναι υπεύθυνη για το συνολικό συντονισμό, τις επιθεωρήσεις και τους ελέγχους των συστημάτων επιθεώρησης και για τη λήψη των αναγκαίων νομοθετικών μέτρων που εξασφαλίζουν την ενιαία εφαρμογή των προδιαγρααφών και απαιτήσεων στο εσωτερικό της ενιαίας ευρωπαϊκής αγοράς.

(1) Με πολύ περιορισμένες εξαιρέσεις, το USDA/FSIS έχει αποκλειστική αρμοδιότητα για τα προϊόντα αυτά μέχρι τη στιγμή της εξόδου τους από το σφαγείο. Μετά την έξοδο του κρέατος και των προϊόντων κρέατος από το σφαγείο, η αρμοδιότητα είναι διαμοιρασμένη στο USDA/FSIS και την FDA. Η FDA είναι αρμόδια για την έγκριση των κτηνιατρικών φαρμάκων και των πρόσθετων στα τρόφιμα για το κρέας και τα πουλερικά.

(2) Βλέπε την προηγούμενη υποσημείωση.

(3) Οι FDA και FSIS είναι από κοινού αρμόδιες για τα προϊόντα αυτά μετά την έξοδό τους από τη μονάδα μεταποίησης.

(4) Αυτά τα προϊόντα κρέατος πρέπει να παρασκευάζονται από νωπό κρέας ζώων που σφάζονται σύμφωνα με το πρόγραμμα εκούσιου ελέγχου της USDA/FSIS.

(5) Επισημαίνεται ότι η καταγραφή ενός προϊόντος στο μέρος ΙΙ δεν σημαίνει ότι απαιτούνται κατ' ανάγκην πιστοποιητικά ως μέρος των συμφωνιών για την ισοδυναμία, Παρόμοιες αποφάσεις θα λαμβάνονται για κάθε προϊόν χωριστά.

ΠΑΡΑΡΤΗΜΑ III

ΚΑΤΑΛΟΓΟΣ ΖΩΟΝΟΣΩΝ ΓΙΑ ΤΙΣ ΟΠΟΙΕΣ ΑΝΑΓΝΩΡΙΖΕΤΑΙ Η ΔΥΝΑΤΟΤΗΤΑ ΠΕΡΙΦΕΡΕΙΑΚΗΣ ΔΙΑΙΡΕΣΗΣ

Ζωονόσοι

Αφθώδης πυρετός

Φυσαλιδώδης νόσος των χοίρων

Πανώλης των μικρών μηρυκαστικών

Λοιμώδης πλευροπνευμονία των αιγών

Ευλογιά αιγοπροβάτων

Αφρικανική πανώλη των χοίρων

Εγκεφαλομυελίτιδα από εντεροϊό

Ψευδοπανώλη των ορνίθων

Ψευδολύσσα νόσος του Aujeszky

Φυσαλιδώδης στοματίτιδα

Πανώλης των βοοειδών

Λοιμώδης πλευροπνευμονία των βοοειδών

Καταρροϊκός πυρετός

Πανώλης των ίππων

Κλασική πανώλη των χοίρων

Πανώλη των πτηνών

Εγκεφαλομυελίτιδα ίππων Βενεζουέλας

Ασθένειες υδρόβιων ειδών

Ο κατάλογος των ασθενειών των υδρόβιων ειδών πρόκειται να συζητηθεί διεξοδικότερα μεταξύ των συμβαλλομένων μερών με βάση το διεθνή κώδικα υγείας των υδρόβιων ζώων του Διεθνούς Γραφείου Επιζωοτιών.

ΠΑΡΑΡΤΗΜΑ IV

ΔΙΑΙΡΕΣΗ ΣΕ ΠΕΡΙΦΕΡΕΙΕΣ ΚΑΙ ΖΩΝΕΣ

Τα συμβαλλόμενα μέρη αποφάσισαν από κοινού ότι τα παρακάτω αποτελούν τη βάση για τη λήψη αποφάσεων περιφερειακής διαίρεσης αναφορικά με τις ζωονόσους που αριθμούνται στο παράρτημα III. Κάθε μέρος αναγνωρίζει τις αποφάσεις περιφερειακής διαίρεσης που λαμβάνονται σύμφωνα με τα πρότυπα που ορίζονται στο παρόν παράρτημα.

Ζωονόσοι

Κατά την εκτίμηση του κινδύνου από μία δεδομένη προτεινόμενη εισαγωγή ζώων ή ζωικών προϊόντων, είναι δυνατόν να εξετάζονται τρεις κατηγορίες συντελεστών:

1. οι συντελεστές που σχετίζονται με την πηγή κινδύνου 7

2. οι συντελεστές κινδύνου των προϊόντων 7

3. οι συντελεστές που αφορούν κινδύνους στον τόπο προορισμού.

Συντελεστές που σχετίζονται με την πηγή του κινδύνου

Ο καθοριστικός συντελεστής κινδύνου για την εισαγωγή μιας ζωονόσου είναι το καθεστώς που διέπει τη συγκεκριμένη νόσο στη χώρα καταγωγής. Παρόλα αυτά, οι δηλώσεις απαλλαγής από ζωονόσους πρέπει να στηρίζονται σε αποτελεσματικά προγράμματα επιτήρησης.

Το βασικότερο κριτήριο από αυτή την άποψη είναι, συνεπώς, η ποιότητα της κτηνιατρικής υποδομής. Δεν είναι δυνατό να εκτιμηθούν οι άλλοι συντελεστές κινδύνου, όταν δεν υπάρχει πλήρης εμπιστοσύνη στην κτηνιατρική διοίκηση. Αυτό που έχει καθοριστική σημασία είναι η ικανότητά της να ανιχνεύει και να ελέγχει την εξάπλωση ζωονόσων και να παρέχει ουσιαστική πιστοποίηση.

Η ικανότητα ανίχνευσης της παρουσίας νόσου εξαρτάται από τη διενεργούμενη επιτήρηση. Η επιτήρηση αυτή μπορεί να είναι ενεργητική, παθητική ή και τα δύο.

Η ενεργητική επιτήρηση συνεπάγεται ουσιαστική δράση με στόχο την ανίχνευση της παρουσίας ζωονόσων, με τη μορφή συστηματικών κλινικών ελέγχων, της πριν και μετά τη σφαγή επιθεώρησης, των ορολογικών εξετάσεων στην εκμετάλλευση ή στο σφαγείο, της αναφοράς του παθολογικού υλικού για εργαστηριακή διάγνωση, των ζώων-δεικτών.

Η παθητική επιτήρηση συνίσταται στην υποχρεωτική ανακοίνωση της εμφάνισης ζωονόσου και στην ύπαρξη υψηλού επιπέδου επιτήρησης των ζώων, ώστε να εξασφαλίζεται η ταχεία ανίχνευση της νόσου και να δηλώνεται η περίπτωση ως ύποπτη. Πρέπει επίσης να υπάρχει ένας μηχανισμός έρευνας και επιβεβαίωσης καθώς και υψηλό επίπεδο ενημέρωσης των κτηνοτρόφων και των κτηνιάτρων σχετικά με τις ζωονόσους και τα συμπτώματά τους.

Η επιδημιολογική επιτήρηση μπορεί να αυξηθεί μέσω των προγραμμάτων εκούσιου και υποχρεωτικού ελέγχου της υγείας του ζωικού κεφαλαίου, και ιδίως εκείνων των προγραμμάτων που εξασφαλίζουν τακτική παρουσία κτηνιάτρου στην εκμετάλλευση.

Άλλοι παράγοντες που πρέπει να εξετάζονται είναι:

- το ιστορικό της ζωονόσου,

- το ιστορικό των εμβολιασμών,

- οι έλεγχοι των εισόδων και εξόδων από την περιοχή και της διακίνησης εντός της περιοχής,

- τη ταυτοποίηση και η καταγραφή των ζώων,

- η παρουσία της ζωονόσου σε γειτονικές περιοχές,

- οι φυσικοί φραγμοί μεταξύ περιοχών που διέπονται από διαφορετικά καθεστώτα,

- οι μετεωρολογικές συνθήκες,

- η χρησιμοποίηση ζωνών προστασίας (με ή χωρίς εμβολιασμό),

- η παρουσία φορέων ή/και ξενιστών,

- ο ενεργητικός έλεγχος και τα προγράμματα εξάλειψης των νόσων (κατά περίπτωση),

- το σύστημα επιθεώρησης πριν και μετά τη σφαγή.

Με βάση τους ανωτέρω παράγοντες είναι δυνατό να γίνει ο καθορισμός μίας περιοχής.

Η αρχή που είναι υπεύθυνη για την εφαρμογή της πολιτικής διαίρεσης σε επιμέρους περιοχές είναι η κατ' εξοχήν αρμόδια για τον καθορισμό και τη διατήρηση της ζώνης αυτής. Όταν υπάρχει υψηλός βαθμός εμπιστοσύνης στην εν λόγω αρχή, οι αποφάσεις της μπορούν να αποτελούν τη βάση για την πραγματοποίηση των συναλλαγών.

Οι περιοχές που καθορίζονται με τον τρόπο αυτό μπορούν να καταταγούν σε κατηγορίες κινδύνου.

Οι πιθανές κατηγορίες είναι:

- χαμηλός/αμελητέος κίνδυνος,

- μέτριος κίνδυνος,

- υψηλός κίνδυνος,

- άγνωστος κίνδυνος.

Η εκτίμηση του κινδύνου των ζώντων ζώων μπορεί να συμβάλει στην ανωτέρω διαβάθμισή του. Στη συνέχεια, είναι δυνατός ο καθορισμός των όρων εισαγωγής για κάθε κατηγορία κινδύνου, ζωονόσων και προϊόντων, μεμονωμένα ή ομαδικά.

Χαμηλός ή αμελητέος κίνδυνος σημαίνει ότι οι εισαγωγές μπορούν να πραγματοποιούνται βάσει απλής εγγύησης της καταγωγής.

Μέτριος κίνδυνος σημαίνει ότι είναι δυνατό να απαιτείται κάποιος συνδυασμός πιστοποιητικού ή/και εγγυήσεων πρίν ή μετά την εισαγωγή.

Υψηλός κίνδυνος σημαίνει ότι η εισαγωγή μπορεί να πραγματοποιείται μόνον υπό ορισμένες προϋποθέσεις οι οποίες μειώνουν σημαντικά τον κίνδυνο, όπως είναι οι πρόσθετες εγγυήσεις, η διενέργεια δοκιμών ή η επεξεργασία του προϊόντος.

Άγνωστος κίνδυνος σημαίνει ότι οι εισαγωγές πραγματοποιούνται μόνον εάν το ίδιο το προϊόν είναι πολύ χαμηλού κινδύνου, όπως τα δέρματα και το μαλλί, ή πραγματοποιούνται υπό τις προϋποθέσεις που ισχύουν για την περίπτωση υψηλού κινδύνου, εφόσον αυτό δικαιολογείται από τη φύση του προϊόντος.

Συντελεστές κινδύνου που σχετίζονται με το προϊόν

Πρέπει να τίθενται τα ακόλουθα ερωτήματα:

- μεταδίδεται η νόσος από το προϊόν;

- μπορεί ο παθογόνος παράγοντας να υπάρχει στο προϊόν αν αυτό προέρχεται από υγιές ή/και κλινικώς προσβεβλημένο ζώο;

- μπορεί ο ανωτέρω παράγων να μειωθεί, π.χ. με τον εμβολιασμό;

- ποια είναι η πιθανότητα να έχει εκτεθεί το προϊόν στον εν λόγω παθογόνο παράγοντα;

- ελήφθη το προϊόν κατά τρόπο που να μειώνει τον κίνδυνο, π.χ. με αφαίρεση των οστών;

- έχει υποβληθεί το προϊόν σε επεξεργασία που αδρανοποιεί τον παράγοντα;

Οι ενδεδειγμένες δοκιμές και η απομόνωση μειώνουν τον κίνδυνο.

Συντελεστές κινδύνου που σχετίζονται με τον τόπο προορισμού

- Παρουσία ευπαθών ζώων

- Παρουσία φορέων

- Πιθανή περίοδος απαλλαγμένη φορέων

- Προληπτικά μέτρα, όπως οι κανόνες για τα απόβλητα τροφών και τα ζωικά απόβλητα

- Προοριζόμενη χρήση του προϊόντος, όπως οι ζωοτροφές για τα ζώα συντροφιάς ή αποκλειστικά για ανθρώπινη διατροφή.

Αυτοί οι παράγοντες κινδύνου ή είναι εγγενείς ή βρίσκονται υπό τον έλεγχο της χώρας εισαγωγής και, ως εκ τούτου, ορισμένοι μπορεί να τροποποιηθούν για να διευκολυνθεί το εμπόριο. Στους ελεγχόμενους παράγοντες περιλαμβάνονται ενδεχομένως οι περιοριστικοί όροι εισόδου, π.χ. των ζώων τα οποία προορίζονται για μία περιοχή η οποία είναι απαλλαγμένη φορέων, έως ότου λήξει η περίδος επώασης, ή η εφαρμογή συστημάτων προώθησης των προϊόντων σε συγκεκριμένους τόπους προορισμού.

Ωστόσο, οι συντελεστές κινδύνου που σχετίζονται με τον τόπο προορισμού πρέπει να λαμβάνονται υπόψη και από τη χώρα στην οποία έχουν εκδηλωθεί κρούσματα ζωονόσου, λόγω του κινδύνου που αντιπροσωπεύει η διακίνηση ζώων από περιοχές της επικράτειάς της οι οποίες έχουν μολυνθεί προς απαλλαγμένες από τη μόλυνση περιοχές.

Ασθένειες υδρόβιων ζώων

Πριν να περιληφθούν στο παρόν παράρτημα ειδικές διατάξεις για το θέμα αυτό, η βάση για τη λήψη αποφάσεων περιφερειακής διαίρεσης όσον αφορά τις ασθένειες των υδρόβιων ζώων θα είναι ο διεθνής κώδικας υγείας των υδρόβιων ζώων του Διεθνούς Γραφείου Επιζωοτιών.

ΠΑΡΑΡΤΗΜΑ V

ΑΝΑΓΝΩΡΙΣΗ ΥΓΕΙΟΝΟΜΙΚΩΝ ΜΕΤΡΩΝ

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

ΠΑΡΑΡΤΗΜΑ VI

ΚΑΤΕΥΘΥΝΤΗΡΙΕΣ ΓΡΑΜΜΕΣ ΓΙΑ ΤΗ ΔΙΕΞΑΓΩΓΗ ΕΛΕΓΧΩΝ

Όταν μία από τις αρμόδιες διεθνείς οργανώσεις που καθορίζουν τις προδιαγραφές εγκρίνει προδιαγραφές, κατευθυντήριες γραμμές ή συστάσεις που αφορούν τη διενέργεια ελέγχων, τα συμβαλλόμενα μέρη επανεξετάζουν το περιεχόμενο του παρόντος παραρτήματος και προβαίνουν στις ενδεικνυόμενες τροποποιήσεις.

ΓΕΝΙΚΕΣ ΔΙΑΤΑΞΕΙΣ

1. Ορισμοί

Οι όροι που χρησιμοποιούνται στο παρόν παράρτημα έχουν την ακόλουθη έννοια:

1.1. έλεγχος: εκτίμηση της απόδοσης 7

1.2. ελεγχόμενος: το εξάγον συμβαλλόμενο μέρος του οποίου η εφαρμογή των διατάξεων και το πρόγραμμα ελέγχου αποτελούν το αντικείμενο του ελέγχου 7

1.3. ελέγχων: το εισάγον μέρος που διενεργεί τον έλεγχο 7

1.4. εγκατάσταση: μονάδα μεταποίησης ζώων ή ζωικών προϊόντων 7

1.5. κοινόχρηστοι χώροι: χώροι διαφορετικοί από τη μονάδα μεταποίησης στους οποίους γίνεται χειρισμός ζώων ή ζωικών προϊόντων, με εξαίρεση τους χώρους λιανικής πώλησης.

2. Γενικές αρχές

2.1. Ο ελέγχων και ο ελεγχόμενος οφείλουν να συνεργάζονται για τη διενέργεια των ελέγχων σύμφωνα με τις διατάξεις του παρόντος παραρτήματος. Στην ομάδα ελέγχου πρέπει να συμμετέχουν εκπρόσωποι και του ελέγχοντος και του ελεγχομένου, ενώ ο ελεγχόμενος οφείλει να ορίζει τα αρμόδια άτομα που οφείλουν να διευκολύνουν τη διενέργεια του ελέγχου. Ίσως καταστεί αναγκαία η συμμετοχή ειδικευμένων επαγγελματιών για τη διενέργεια των ελέγχων ειδικών συστημάτων και προγραμμάτων.

2.2. Οι έλεγχοι πρέπει να έχουν στόχο να ελέγχεται η αποτελεσματικότητα της εφαρμογής των διατάξεων και των προγραμμάτων ελέγχου εκ μέρους του ελεγχόμενου και όχι την απόρριψη μεμονωμένων ζώων, αποστολών τροφίμων ή εγκαταστάσεων.

2.3. Ο ελεγχόμενος οφείλει να εφαρμόζει τεκμηριωμένο πρόγραμμα για να αποδεικνύει στον ελέγχοντα ότι τηρούνται συστηματικά οι καθορισθείσες προδιαγραφές.

2.4. Η συχνότητα των ελέγχων πρέπει να βασίζεται στις επιδόσεις του εξάγοντος μέρους όσον αφορά την εφαρμογή των διατάξεων και του προγράμματος ελέγχου. Ο χαμηλός βαθμός συνέπειας σε αυτούς τους τομείς συνεπάγεται μεγαλύτερη συχνότητα ελέγχων, π.χ. για να εξασφαλιστεί ότι διορθώνονται οι ανεπαρκείς επιδόσεις.

2.5. Οι έλεγχοι και οι συνακόλουθες αποφάσεις πρέπει να βασίζονται στη διαφάνεια και τη συνέπεια.

ΔΙΑΔΙΚΑΣΙΕΣ

3. Προετοιμασία του προγράμματος ελέγχου

Σε συνεργασία με τον ελεγχόμενο, ο ελέγχων οφείλει να καταρτίσει ένα πρόγραμμα ελέγχου που καλύπτει τα ακόλουθα σημεία:

3.1. το αντικείμενο, τη διεξοδικότητα και την έκταση του ελέγχου 7

3.2. την ημερομηνία και τον τόπο του ελέγχου, τα είδη των εγκαταστάσεων ή των κοινόχρηστων χώρων όπου θα πραγματοποιηθούν οι επισκέψεις, ώστε να καθίσταται δυνατή η επιλογή των κατάλληλων μελών της ομάδας ελέγχου 7

3.3. χρονοδιάγραμμα του ελέγχου στο οποίο θα περιλαμβάνεται και η παρουσίαση της τελικής έκθεσης 7

3.4. τη γλώσσα ή τις γλώσσες εργασίας κατά τη διενέργεια του ελέγχου και στις οποίες θα συνταχθεί η έκθεση 7

3.5. την ταυτότητα των μελών της ομάδας ελέγχου, συμπεριλαμβανομένου του επικεφαλής 7

3.6. πρόγραμμα συνεδριάσεων με υπαλλήλους και επισκέψεων στις εγκαταστάσεις ή τους κοινόχρηστους χώρους, που θα περιλαμβάνει και τις μη εκ των προτέρων κοινοποιούμενες επισκέψεις, ανάλογα με την περίπτωση 7

3.7. διατάξεις για τη διασφάλιση του εμπορικού απορρήτου και την αποφυγή εκδήλωσης αντικρουόμενων συμφερόντων.

4. Εναρκτήρια συνεδρίαση

Πρέπει να πραγματοποιηθεί μία εναρκτήρια συνεδρίαση στην οποία θα συμμετέχουν εκπρόσωποι και των δύο μερών. Στη συνεδρίαση αυτή, ο ελέγχων θα επανεξετάσει το πρόγραμμα ελέγχου και θα επαληθεύσει αν έχουν διατεθεί επαρκείς πόροι και τεκμήρια και αν έχουν γίνει όλες οι αναγκαίες ρυθμίσεις για τη διενέργεια του ελέγχου.

5. Εξέταση εγγράφων

5.1. Η εξέταση εγγράφων μπορεί να περιλαμβάνει, μεταξύ άλλων, τα ακόλουθα:

- τα έγγραφα που αφορούν τη συμβατότητα των προγραμμάτων,

- τις εκθέσεις επιθεώρησης και εσωτερικού ελέγχου,

- τα έγγραφα που αφορούν διορθωτικά μέτρα και κυρώσεις,

- μητρώα των μέτρων συμμόρφωσης που έχουν ληφθεί,

- τα σχέδια δειγματοληψιών και τα αποτελέσματά τους,

- τα έγγραφα που αφορούν την εξακρίβωση της ισοδυναμίας των μέτρων,

- τις κανονιστικές διαδικασίες που ακολουθεί ο ελεγχόμενος.

5.2. Όταν ένας έλεγχος διενεργείται μετά από μία διαδικασία αναγνώρισης της ισοδυναμίας, η εξέταση των εγγράφων μπορεί επίσης να συνίσταται σε επανεξέταση των σχετικών μεταβολών στα συστήματα επιθεώρησης και πιστοποίησης μετά την αναγνώριση της ισοδυναμίας ή μετά τον προηγούμενο έλεγχο.

5.3. Ο ελεγχόμενος συνεργάζεται πλήρως με τον ελέγχοντα κατά τη διαδικασία εξέτασης των εγγράφων και εξασφαλίζει την πρόσβαση του ελέγχοντος στα ζητούμενα έγγραφα και μητρώα.

6. Επιτόπου επιθεώρηση

6.1. Η απόφαση για τη διενέργεια επιτόπου επιθεώρησης πρέπει να λαμβάνει υπόψη διαφόρους παράγοντες, όπως οι κίνδυνοι που συνδέονται με τα εξεταζόμενα ζώα ή τα ζωικά προϊόντα, το ιστορικό συμμόρφωσης του βιομηχανικού κλάδου ή της χώρας εξαγωγής προς τις απαιτήσεις, τον όγκο της παραγωγής και των εισαγωγών ή των εξαγωγών, τις μεταβολές στην υποδομή και τη φύση των συστημάτων επιθεώρησης και πιστοποίησης.

6.2. Η επιτόπου επιθεώρηση μπορεί επίσης να περιλαμβάνει επισκέψεις στις μονάδες παραγωγής και μεταποίησης, τους κοινόχρηστους χώρους, στους χώρους χειρισμού ή αποθήκευσης τροφίμων και στα εργαστήρια ελέγχου προκειμένου να ελεγχθεί η ακρίβεια των στοιχείων που περιέχουν τα έγγραφα τα οποία αναφέρονται στο σημείο 5.1.

6.3. Μετά την ολοκλήρωση των ελέγχων των εγκαταστάσεων ή των κοινόχρηστων χώρων, ο ελεγχόμενος διενεργεί έλεγχο της εγκατάστασης ή των κοινόχρηστων χώρων, σύμφωνα με τις συνήθεις διαδικασίες που ακολουθεί, και ο ελέγχων συμμετέχει σε αυτές κατά κανόνα ως παρατηρητής, αν και είναι ελεύθερος να ελέγξει άλλα θέματα επιδόσεων, εάν το κρίνει αναγκαίο.

6.4. Ο ελεγχόμενος συνεργάζεται πλήρως με τον ελέγχοντα κατά τη διαδικασία της επιτόπου επιθεώρησης και διευκολύνει την είσοδό του στις εγκαταστάσεις και τους κοινόχρηστους χώρους που αποτελούν αντικείμενο της επιτόπου επιθεώρησης.

7. Επαναληπτικοί έλεγχοι

Είναι δυνατό να διενεργούνται επαναληπτικοί έλεγχοι για να διαπιστώνεται η αποκατάσταση των ελλείψεων που εντοπίστηκαν σε προηγούμενο έλεγχο.

8. Έγγραφα εργασίας

Τα έγγραφα εργασίας μπορεί να περιλαμβάνουν καταστάσεις στοιχείων που πρέπει να αξιολογηθούν, όπως τα ακόλουθα:

- η νομοθεσία,

- η διάρθρωση και λειτουργία των υπηρεσιών επιθεώρησης και πιστοποίησης,

- η διάρθρωση, η μελέτη κατασκευής και ο τρόπος λειτουργίας των εγκαταστάσεων και των κοινόχρηστων χώρων,

- οι υγειονομικές στατιστικές, τα σχέδια και τα αποτελέσματα των δειγματοληψιών,

- η επάρκεια των μέτρων και των διαδικασιών,

- οι διαδικασίες κατάρτισης εκθέσεων και καταγγελιών,

- τα προγράμματα κατάρτισης.

9. Συνεδρίαση μετά το πέρας των εργασιών

Πραγματοποιείται τελική συνεδρίαση στην οποία μετέχουν εκπρόσωποι και των δύο μερών, περιλαμβανομένων των υπαλλήλων οι οποίοι είναι υπεύθυνοι για τα προγράμματα επιθεώρησης και πιστοποίησης. Στη συνεδρίαση αυτή, ο ελέγχων παρουσιάζει τα πορίσματα του ελέγχου. Τα στοιχεία παρουσιάζονται με σαφή και περιεκτικό τρόπο, ώστε τα πορίσματα του ελέγχου να είναι σαφώς κατανοητά.

10. Έκθεση ελέγχου

Ο ελέγχων κοινοποιεί στον ελεγχόμενο ένα σχέδιο έκθεσης του ελέγχου, κατά κανόνα εντός 60 ημερών από την ολοκλήρωση του ελέγχου. Εφόσον είναι δυνατό, η έκθεση πρέπει να υποβάλλεται σε τυποποιημένη μορφή που αποτελεί αντικείμενο συμφωνίας μεταξύ των μερών, ώστε να ακολουθείται μια ενιαία, διαφανής και αποτελεσματική διαδικασία. Η έκθεση εκτιμά την αποτελεσματικότητα της εφαρμογής των διατάξεων και του προγράμματος ελέγχου εκ μέρους του ελεγχομένου και καταγράφει τις ελλείψεις που παρατηρούνται κατά τη διενέργεια του ελέγχου. Στη συνέχεια, ο ελεγχόμενος μπορεί εντός 60 ημερών να διατυπώσει τις παρατηρήσεις του επί του σχεδίου της έκθεσης και να αναφέρει τα ειδικά διορθωτικά μέτρα που πρόκειται να λάβει, ενώ κατά προτίμηση θα πρέπει να αναφέρει και προθεσμίες για την ολοκλήρωσή τους. Οι παρατηρήσεις που διατυπώνει ο ελεγχόμενος περιλαμβάνονται στην τελική έκθεση.

ΠΑΡΑΡΤΗΜΑ VII

ΣΥΝΟΡΙΑΚΟΙ ΕΛΕΓΧΟΙ

Τα συμβαλλόμενα μέρη αναγνωρίζουν τη διάκριση ανάμεσα στους ελέγχους των εγγράφων και στους ελέγχους ταυτότητας και στους φυσικούς ελέγχους που πραγματοποιούνται στα εξωτερικά σύνορα κατά τις εισαγωγές ζώντων ζώων και ζωικών προϊόντων.

Τα μέρη αναγνωρίζουν επιπλέον την ανάγκη της συστηματικής διενέργειας συνοριακών ελέγχων.

Αμφότερα τα μέρη συμφωνούν ότι για τη διενέργεια των ελέγχων μπορούν να επιβάλλονται τέλη, σύμφωνα με τις σχετικές διατάξεις του παραρτήματος Γ της συμφωνίας ΥΦΠ.

Ζώντα ζώα

Τα συμβαλλόμενα μέρη μπορούν να διενεργούν φυσικούς ελέγχους σε όλες τις αποστολές ζώντων ζώων.

Ζωικά προϊόντα

Κατά τον καθορισμό της συχνότητας των φυσικών ελέγχων για τις εισαγωγές ζώντων ζώων, τα συμβαλλόμενα μέρη λαμβάνουν δεόντως υπόψη τους ελέγχους που διενεργεί το εξάγον μέρος πριν από την εξαγωγή και το ιστορικό των εισαγόμενων προϊόντων που προέρχονται από το εξάγον μέρος.

Τα συμβαλλόμενα μέρη μπορούν να κλιμακώνουν τη συχνότητα των φυσικών ελέγχων που διενεργούν στις εισαγωγές ζωικών προϊόντων, κυρίως με γνώμονα την πρόοδο που σημειώνεται στον τομέα της αναγνώρισης της ισοδυναμίας στο πλαίσιο της διαδικασίας διαβουλεύσεων η οποία προβλέπεται στο άρθρο 7.

ΠΑΡΑΡΤΗΜΑ VIII

ΕΚΚΡΕΜΗ ΘΕΜΑΤΑ

Τα συμβαλλόμενα μέρη συμφωνούν να καταβάλλουν προσπάθειες για να υπάρξουν περαιτέρω ρυθμίσεις όσον αφορά τους συνοριακούς ελέγχους, περιλαμβανομένου του ζητήματος της συχνότητας των φυσικών ελέγχων.

Τα μέρη συμφωνούν να συνεργάζονται όσον αφορά τις αντίστοιχες ρυθμίσεις τους για τα πρόσθετα τροφίμων, τις ζωοτροφές, τις φαρμακευτικές τροφές και τις προσμίξεις.

ΠΑΡΑΡΤΗΜΑ IX

ΣΗΜΕΙΑ ΕΠΑΦΗΣ

Οι ΗΠΑ αποστέλλουν τις πληροφορίες που προβλέπονται στο άρθρο 10 και κοινοποιούν τις ανακοινώσεις που προβλέπονται στο άρθρο 11, στον:

Agricultural Counsellor

European Union

Delegation of the European Commission to the United States

2300 M Street NW

Washington DC 20037

Phone: 1 202 862 9560

Fax: 1 202 429 1766

Η Κοινότητα αποστέλλει τις πληροφορίες που προβλέπονται στο άρθρο 10 και κοινοποιεί τις ανακοινώσεις που προβλέπονται στο άρθρο 11, στον:

Agricultural Attachι

Office of Agricultural Affairs

U.S. Mission of the European Union

40 Blvd du Regent

1000 Brussels, Belgium

Phone: 32 2 508 2760

Fax: 32 2 511 0918